Moussa Sow

Moussa Sow (sündinud 19. jaanuaril 1986 Mantes-la-Jolies Prantsusmaal) on Senegali jalgpallur, kes mängib ründajana Türgi esiliiga klubis Gazişehir Gaziantep.

 Klubikarjäär 
Sow alustas oma klubikarjääri 2004. aastal Prantsusmaa jalgpalliklubis Rennes'i Stade. 5. novembril 2005 tegi ta debüüdi Euroopa liigas, kui alagripimängus mängiti Rapid Bucureștiga.Moussa Saw. UEFA Player Profile. Vaadatud 1.02.2015 2007. aastal laenati ta Sedanisse. 2010. aasta suvel tema leping Rennes'iga lõppes ja sama aasta juunis sõlmis ta kolmeaastase lepingu Lille'iga. Sow tegi debüüdi Lille'i meeskonnas mängus oma eelmise klubi Rennes'iga ja lõi seal kohe oma esimese värava. Esimese kübaratriki sai ta kirja 13. novembril 2010, kui mängiti SM Caeniga. Hooajal 2010/2011 lõi ta klubi meeskonnas 25 väravat ja oli sellega liiga suurim väravakütt."Official top scorer chart". Soccernet.espn.go.com. Vaadatud 1.02.2015. Samal ajal tuli ta klubiga Prantsusmaa meistriks. See oli 57-aastase vaheaja järel Lille'i esimene meistritiitel.

2012. aasta jaanuaris liitus ta Türgi klubiga Fenerbahçe, kellega sõlmis lepingu 4,5 aastaks."Moussa Sow has signed a 4.5-year contract with Fenerbahçe". Turkish-football.com. 27. jaanuar 2012. Vaadatud 1.02.2015. Klubidebüüdi tegi ta 5. veebruaril 2012 mängus Beşiktaşiga ja lõi teisel üleaja minutil värava."Fenerbahçe 2–0 Beşiktaş". Fenerbahce.org. 5. veebruar 2012. Vaadatud 1.02.2015 Hooajal 2011/2012 võitis ta klubi meeskonnas Türgi karika.[http://www.tff.org/default.aspx?pageID=267&ftxtID=15173 "50. Ziraat Türkiye Kupası Fenerbahçe'nin" (türgi). TFF. 16. mai 2012. Vaadatud 1.02.2015 Hooajal 2012/2013 mängis Sow 22 liigamängus ja lõi neis 13 väravat, lisaks 3 väravat Euroopa liigas. 2012. aastal aitas ta klubil võita teist korda järjest Türgi karika, lüües finaalis Trabzonsporiga võiduvärava.

2015. aastal liitus Sow Araabia Ühendemiraatide klubiga Al-Ahli. Üleminekusumma oli 16 miljonit eurot."Al Ahli set to beat Sunderland to signing of Fenerbahce striker Moussa Sow". thenational.ae. 31.8.2015. Vaadatud 2.7.2017

2016. aasta augustis läks ta üheks hooajaks tagasi Fenerbahçesse. Euroopa liiga hooaja 2016–2017 neljandas alagrupimängus 3. novembril lõi ta värava Manchester Unitedile ning viimases alagrupimängus 8. detsembril Hollandi klubile Feyenoord.

 Koondisekarjäär 
Debüüdi Senegali jalgpallikoondises tegi 5. septembril 2009 mängus Angolaga. Esimese värava lõi ta koondises täpselt aasta hiljem, 5. septembril 2010 mängus Kongo DV vastu.

2012. aasta Aafrika rahvaste karikavõistlustel lõi ta alagrupimängus värava Ekvatoriaal-Guineale."Africa Cup of Nations: Equatorial Guinea in quarters as Senegal crash out". BBC. Vaadatud 1.02.2015

2015. aasta Aafrika rahvaste karikavõistlustel lõi ta alagrupimängus värava Ghanale."Ghana 1-2 Senegal". BBC. 19. jaanuar 2015

2017. aasta Aafrika rahvaste karikavõistluste viimases alagrupimängus 23. jaanuaril lõi ta värava Alžeeriale.

Sow on mänginud viis mängu ka Prantsusmaa U-9 ja kaks mängu Prantsusmaa U21 jalgpallikoondises. 2005. aastal tuli ta U19 meeskonnaga Euroopa meistriks.

 Saavutused 
Lille
Ligue 1: 2010–11
Coupe de France: 2010–11
Fenerbahce
Süper Lig: 2013–14
Türkiye Kupası: 2011–12, 2012–13
Süper Kupa: 2014
Al-Ahli Dubai F.C.
UAE Pro-League: 2015–16

 Viited 

Kategooria:Senegali jalgpallurid
Kategooria:Stade Rennais FC jalgpallurid
Kategooria:Lille OSC mängijad
Kategooria:Ligue 1 mängijad
Kategooria:Sündinud 1986